**Kúpna zmluva č.4/ZMR/2019**

Uzatvorená v zmysle §409 a nasl. Obchodného zákonníka

**Čl. I**

**Zmluvné strany**

**Objednávateľ:** Školský internát Antona Garbana

 Werferova 10, 041 15 Košice

Zastúpený: Ing. Katarína Takácsová

Bankové spojenie: Štátna pokladnica

Číslo účtu: 7000185676/8180

IČO: 00164119

**Dodávateľ:**

Zastúpený:

Bankové spojenie:

Číslo účtu:

IČO:

DIČ:

IČ pre DPH:

**Čl. II.**

**Predmet zmluvy**

1. Predmetom tejto zmluvy je dodanie :

**„Plynového varného celonerezového kotla s objemom 150 litrov v prevedení A**

vrátane dopravy, inštalácie, zaškolenia, revíznej správy, demontáže starého kotla s likvidáciou v cene ...................... **s DPH**.

Predávajúci sa zaväzuje, že kupujúcemu zabezpečí dodávku tovaru. Tovar bude dodaný v množstve zodpovedajúcom potrebám kupujúceho.

**Čl. III.**

**Miesto a termín plnenia**

1. Miesto plnenia predmetu zmluvy: Školský internát Antona Garbana

 Werferova 10, 041 15 Košice

1. Tovar bude dodaný najneskôr do 31.08.2019. Objednávateľ je povinný tovar riadne prevziať a vykonať kontrolu dodaného tovaru. Objednávateľ je oprávnený odmietnuť prevzatie tovaru v prípade, že je zjavne poškodený. Objednávateľ zabezpečí potvrdenie prevzatia dodávky v mieste určenia.

**Čl. IV.**

**Osobitné ustanovenie na plnenie**

1. Tovar musí spĺňať všetky požadované kvalitatívne parametre a úžitkové vlastnosti uvedené v špecifikácii.
2. Objednávateľ je oprávnený pri dodávke skontrolovať predmet zákazky a v prípade dodávky iného tovaru tento tovar neprevziať.
3. Dodávateľ dodá predmet zákazky, ktorý je certifikovaný a schválený na predaj v Slovenskej republike a bude vyhovovať platným medzinárodným normám, STN a všeobecne záväzným právnym predpisom.
4. Dodanie tovaru so servisnou dokumentáciou, záručným listom a preberacím protokolom.
5. Preberací protokol bude potvrdený až po inštalácii zariadenia.
6. Požaduje sa dodanie v pracovných dňoch a pracovnom čase od 8:00 hod. do 14:00 hod.
7. Oznámenie o termíne plnenia minimálne 1 deň vopred.
8. Požaduje sa zabezpečiť servis do 24 hodín a dostupnosť náhradných dielov do 5 dní.

**Čl. V.**

**Reklamácia tovarov**

1. Dodávateľ je povinný dodať tovar špecifikovaný v objednávke a akosti určenej podľa účelu tejto zmluvy. Za kvalitu dodaného tovaru zodpovedá dodávateľ. Prípadné reklamácie uplatní kupujúci do 5 dní od prevzatia tovaru s tým, že dodávateľ sa zaväzuje vymeniť objednávateľovi vadný tovar. Záručná doba je 24 mesiacov. Záruka zahŕňa všetky náklady spojené so záručným servisom.
2. Záruka sa nevzťahuje na vady vzniknuté nesprávnou manipuláciou, skladovaním alebo iným zanedbaním na strane kupujúceho.

**Čl. VI.**

**Platobné podmienky**

1. Pri dodaní tovaru dodávateľ vystaví v súlade s platnými predpismi faktúru ako daňový doklad. Ceny za predmet zmluvy sú stanovené na základe výberového konania. Splatnosť faktúr je 30 dní. Zálohové platby ani platba vopred nebudú uplatnené.

2. Platby budú realizované formou bezhotovostného platobného styku prostredníctvom finančného ústavu objednávateľa, po dodaní tovaru a to na faktúru. V prípade, že daňový doklad bude obsahovať nesprávne alebo neúplné údaje, objednávateľ je oprávnený vrátiť ho. Dodávateľ je povinný daňový doklad podľa charakteru nedostatku opraviť, alebo vystaviť nový.

**Čl. VII.**

**Záverečné ustanovenia**

1. Zmluva je platná dňom jej podpísania obidvoma zmluvnými stranami a účinná dňom nasledujúcim po dni jej zverejnenia na webovom sídle Úradu košického samosprávneho kraja, Námestie Maratónu mieru 1, 042 66 Košice.
2. Zmeniť alebo doplniť obsah zmluvy možno len formou očíslovaného písomného dodatku podpísaného štatutárnymi zástupcami oboch zmluvných strán.
3. Táto zmluva je podľa § 5a zákona č.211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinne zverejňovanou zmluvou.
4. Zmluva sa vyhotovuje v 2 vyhotoveniach, pričom každá zmluvná strana obdrží jeden exemplár.

V Košiciach, dňa ............................ V Košiciach, dňa .........................

 .................................... ....................................

 objednávateľ dodávateľ